hy hy hy hy hy hy hy hy hy hy hy hy hy hy hy hy hy ru hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy fa hy es es tr en en hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Այսօր լրագրողների հետ զրույցում ՊՆ փոխնախարար Գաբրիել Բալայանն ասել էր, որ իրավապաշտպանների մոտ հրճվանք է առաջացնում բանակում ամեն ողբերգական դեպք․ «Ես այդ իրավապաշտպաններին համարում եմ չակերտավոր իրավապաշտպաններ: Ես անգամ ունեմ տեղեկություն, որ այդ իրավապաշտպանները կոնկրետ քայքայիչ գործունեություն են իրականացնում:
Իմ պատկերացմամբ՝ նրանցից մի քանիսի մոտ յուրաքանչյուր ողբերգական դեպք հրճվանք է առաջացնում: Փորձում են գնալ, տեղում հրահրել հարազատներին՝ որոշակի գործողություններ իրականացնելու համար:
Իրավապաշտպանը նկատեց, որ բոլոր ժամանակներում իրավապաշտպաններին թշնամի ու մեղավոր  են համարել նրանք, ովքեր որ չեն կարողացել ներսում իրենց խնդիրները լուծել և այդ վատագույն ավանդույթները շարունակվում են մինչ օրս․
«Իրենք չեն կարողանում համակերպվել այն մտքի հետ, որ կան  մարդիկ, ովքեր կարողացան կոտրել բանակում տեղի ունեցող իրադարձությունների տաբուն և դա արել են տարիներ շարունակ, իսկ հիմա կարողացել են հանրությանը ներգրավել բողոքի մեջ։ Թող համակերպվեն այդ մտքի հետ, որովհետև միևնույն է պայքարը շարունակվելու է։ Մենք չունենք մատաղ անելու զինվորներ և թուլացնելու բանակ։ Մենք ստանձնելու ենք, բացառապես միայն վերակառուցելու, վերափոխելու, ամրացնելու, մարդկանց կյանքն էլ պաշտպանելու, պահպանելու գործառույթը։ Թող համակերպվեն հանցավոր ռեժիմի այդ նվիրյալները»,-վստահեցրեց Նինա Կարապետյանցը,հավելելով, որ քրեական գործերով երբեք չեն կարող վախեցնել իրավապաշտպաններին,-«Մենք երկար ու դառը փորձ ունենք անցած»։
Իրավապաշտպանը չկարողացավ հստակ նշել, թե վերոնշյալ հայտարարությունը ՊՆ-ինն է, թե հենց Գաբրիել Բալայանի անձնական կարծիքը, սակայն նկատեց, որ վերաբերմունքը՝ ընդհանուր առմամբ ամբողջ ՊՆ-ի տարբեր տեսակի պաշտոններ զբաղեցնող անձանց կարծիքն է, դա արդեն փաստ է․
«Յուրաքանչյուրը իր հերթին, իր բառապաշարով փորձել է այդ տեսակետը բարձրաձայնի, ուղղակի Բալայանը երևի բոլորի սրտից խոսեց և հիմա բոլորը նրան սրտիկներ են դնում»,-ասաց Նինա Կարապետյանցը։
Հելսինկյան քաղաքացիական ասամբլեայի Վանաձորի գրասենյակի ղեկավար, իրավապաշտպան Արթուր Սաքունցն ի պատասխան ասում է, որ Գաբրիել Բալայանը նման հայտարարությամբ բացառիկ անպատասխանատու պաշտոնատար անձ է հանդես գալիս և բացարձակապես չի խոսում գերատեսչության և իր կողմից պարտավորությունների կատարման մասին:
«Նա հաշվետվություն չի ներկայացնում և չի հասկանում, որ իրենց չարած գործողությունների հետևանքով են տեղի ունենում մահվան դեպքերը: Իսկ այդ դեպքերի վերաբերյալ ահազանգերին որակումներ տալով՝ նա նպատակ է հետապնդում լռեցնել, ավելին, սպառնում է ենթադրյալ քրեական հետապնդմամբ՝ մոռանալով, որ պաշտոնատար անձի կողմից հենց իր պարտականությունները չկատարելն է, որ հանգեցրել է ծանր հետևանքների, հանդիսանում 1 քրեական հետապնդման հիմք»,- ասում է Սաքունցը:
«Լրագրողներ հանուն մարդու իրավունքներ»-ի ՀԿ նախագահ, իրավապաշտպան Ժաննա Ալեքսանյանը հիշեցնում է, որ Պաշտպանության նախարարությունը բարեփոխումներ անելու հայտարարությամբ է հանդես եկել, սակայն այս ձևով և այս կադրերով բարեփոխում անելն անհնար է համարում․
«Ինչպես կարող է Պաշտպանության նախարարությունը չընդունել իր պատասխանատվությունը մահվան դեպքերով և փորձել մեղավորներ գտնել, ու այդ մեղավորները միշտ կան, դրանք իրավապաշտպաներն են, որոնք  բարձրաձայնում են այդ հարցերը»,-նկատում է իրավապաշտպանը, հավելելով, որ որևէ հույս չկա, որ  ՊՆ-ն մի քայլ առաջ բարեփոխում կանի։:
«Այս պարագայում, միակ բանը, որ կարող է հրճվանք առաջացնել` նման անսահման տգիտությունն է: Մի հատ մտքի թռիչքը տեսեք. “իրավապահները պետք է զբաղվեն այդ իրավապաշտպաններով”: Ես ուզում եմ, որ ինձնով զբաղվեն իրավապահները ու պատրաստ եմ դատարանում հիմնավորել այս հայտարարության անհեթեթությունը: Մանիպուլատիվ հայտարարություններ անելու եւ դավադրության տեսություններ հնարելու փոխարեն գործ է պետք անել կանխելու համար բանակում մահվան դեպքերը», ֆեյսբուքյան իր էջում գրառում է թողել Խաղաղության երկխոսություն ՀԿ նախագահ Էդգար Խաչատրյանը:
Նախորդ նյութը«Իրավապաշտպանների մոտ հրճվանք է առաջացնում բանակում ամեն ողբերգական դեպք»․ ՊՆ փոխնախարար
Հաջորդ նյութըՀայաստանում գրանցվել է կորոնավիրուսի վարակման առաջին դեպքը. այսօր կմեկուսացվի ևս 30 քաղաքացի
Լավ կլիներ՝ ԱԱԾ-ն էլ հետաքններ ու բոլոր միջոցներով պատժեր հայ գերիներին խմբային գնդակահարության ենթարկած անձանց․ Սիրանուշ Սահակյան
«Ասացի՝ Բարիսին ասեք մի անգամ զանգի, ձայնը լսեմ, բայց իմ որդին արդեն զոհված էր»
Ադրբեջանի զինուժի կողմից հայ գերիների սպանության տեսանյութի իսկությունը պարզված է, այն նոր է. ՄԻՊ
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Լավ կլիներ՝ ԱԱԾ-ն էլ հետաքններ ու բոլոր միջոցներով պատժեր հայ գերիներին...
«Սուրմալուի» պայթյունից մոտ երկու ամիս անց կիսավեր շենքը քանդելու որոշում է...
Edit with Live CSS
Write CSS OR LESS and hit save. CTRL + SPACE for auto-complete.